Source: http://veselareklama.sk/kontakt/
Timestamp: 2020-08-06 01:55:03+00:00
Document Index: 6924440

Matched Legal Cases: ['§ 66', '§ 66', '§ 47', '§ 10', '§ 273', '§ 275']

Kontakt : Veselá reklama
Miroslav Obermajer – VESELÁ REKLAMA
Reklamná, obchodná, poradenská a sprostredkovateľská činnosť.
IT správa, outsorcing.
„Váš ilustrátor, reklamný a obchodný partner“
IČO: 51113341, DIČ: 1046898314
IBAN: SK4783300000002401818187
tel.: +421 918 525 712
e-mail: ilustrator@veselareklama.sk
e-mail: obermajer@veselareklama.sk
www: www.veselareklama.sk
facebook: ilustracie Obermajer
Spoločnosť Miroslav Obermajer – VESELÁ REKLAMA so sídlom Varšavská 7, 831 03 Bratislava, IČO: 51113341 Osvedčenie o živnostenskom oprávnení vydané na základe § 66b ods. 1 v spojení s § 66b ods. 2 písm. a) podľa § 47 ods. 2 v súlade s § 10 ods. 1 zákona č. 455/1991 Zb. o živnostenskom podnikaní (živnostenský zákon) v znení neskorších predpisov, / OU-BA-*OZP1-2017/086834-2 č. živnostenského registra 110-260697 (ďalej len „zhotoviteľ“) vydáva tieto Všeobecné obchodné podmienky (ďalej len „VOP“) :
Tieto Všeobecné obchodné podmienky sú v súlade s ustanoveniami § 273 Obchodného zákonníka č.513/1991 Zb., v platnom znení (ďalej len „Obchodný zákonník“) a sú nedeliteľnou súčasťou všetkých zmlúv o dielo, objednávok, popr. iných typov zmlúv / ďalej aj ako „zmluva“/, uzavretých medzi objednávateľom a zhotoviteľom ktorých predmetom je poskytnutie služieb a dodávok ponúkaných zhotoviteľom alebo iné plnenia poskytované zhotoviteľom.
Tieto VOP platia pre všetky dodávky a iné plnenia poskytované spoločnosťou Miroslav Obermajer – VESELÁ REKLAMA. Odchýlky od týchto VOP a vedľajšie dohody si vyžadujú k svojej platnosti formu písomnej zmluvy. Odchýlne zmluvné dojednania majú prednosť pred znením týchto VOP. Od písomnej formy sa môže upustiť iba na základe písomnej dohody zmluvných strán. Obchodné podmienky objednávateľa sú súčasťou zmlúv len v prípade, že ich zhotoviteľ pre konkrétne zmluvy výslovne a písomne uzná. Objednávateľ nie je oprávnený bez predchádzajúceho a výslovného súhlasu zhotoviteľa vylúčiť platnosť týchto VOP alebo ich časti.
Predmet zmluvy zodpovedá aktuálnej ponuke služieb spoločnosti Miroslav Obermajer – VESELÁ REKLAMA, s ktorými je klient – objednávateľ oboznámený pred uzatvorením zmluvy. Svojim podpisom klient vyhlasuje, že bol oboznámený s aktuálnou ponukou služieb spoločnosti Miroslav Obermajer – VESELÁ REKLAMA
Zmluva sa uzatvára na základe písomnej objednávky objednávateľa a je uzavretá buď okamihom písomného podpísania zmluvy jej účastníkmi, alebo potvrdenia objednávky zhotoviteľom, alebo postupom podľa ustanovenia § 275 ods. 4 Obchodného zákonníka, tj. vyjadrením súhlasu zhotoviteľa s objednávkou objednávateľa ako návrhom na uzavretie zmluvy prevedením určitého úkonu, najmä sa jedná o zahájenie vykonávania prác na diele. V tomto prípade je zmluva uzavretá v okamihu, kedy bol tento úkon zhotoviteľa uskutočnený, ak k nemu došlo pred uplynutím lehoty rozhodujúcej pre prijatie návrhu objednávateľa. Všetky telefonické informácie i informácie z osobného jednania sú až do písomného potvrdenia objednávateľom a zhotoviteľom nezáväzné.
Termín a miesto plnenia sa stáva záväzným až v čase jeho uvedenia na potvrdení objednávky. V prípade, ak klient nedodržiava termíny, ktoré boli predom dohodnuté a je preukázateľné, že sa tak stalo, spoločnosť Miroslav Obermajer – VESELÁ REKLAMA nezodpovedá za vzniknuté omeškania a neberie na seba žiadnu hmotnú, nehmotnú a finančnú zodpovednosť za škody vzniknuté klientovi. V prípade meškania s plnením objednávky zo strany zhotoviteľa je zhotoviteľ povinný zaplatiť zmluvnú pokutu vo výške 0,05% z výšky diela za každý deň omeškania, ak nie je v zmluve stanovené inak.
Dielo, ktoré bude predmetom zmluvy, zostáva vo vlastníctve zhotoviteľa až do úplného zaplatenia dohodnutej ceny, vrátane súvisiacich platieb (hlavne DPH a pod.). Všetky ilustrácie vytvorené ilustrátorom/ grafikom spoločnosti Miroslav Obermajer – VESELÁ REKLAMA, podliehajú zákonu o ochrane autorských práv a podľa tohto zákona s nimi musí byť nakladané.
Objednávateľ je oprávnený Zmluvu o poskytnutí služby zrušiť maximálne do 48 hodín od podpisu zmluvy o poskytnutí služby zaplatením odstupného (storno poplatku) vo výške rovnajúcej sa 20% ceny zmluvne dohodnutej služby + príslušnej výške DPH. Akýmkoľvek neskorším stornom služby zo strany objednávateľa, sa objednávateľ zaväzuje uhradiť odstupné (storno poplatok) vo výške celej ceny zmluvne dohodnutej služby + príslušnej výške DPH. Zmluva sa ruší keď klient v uvedených lehotách písomne oznámi spoločnosti Miroslav Obermajer – VESELÁ REKLAMA, že svoje právo využíva a určené odstupné (storno poplatok) súčasne v uvedených lehotách zaplatí.
Tieto VOP sú platné od 20.09.2017